钦定古今图书集成/明伦汇编/官常典/第251卷 > 《内阁箴》明·宣宗
## 钦定古今图书集成/明伦汇编/官常典/第251卷 > 《内阁箴》明·宣宗

“廷有司业，自周则然。后世袭用，愈密而重。策命所出，
讲学所资，几务之严，予度予咨。代有贤哲，博闻明识，
克励翼之，用光厥职。咨尔儒臣，朝夕左右，必端乃志，
必慎乃守。”启沃之言，惟义与仁。尧舜之道，邹孟以陈。
词尚典实，浮薄是戒。谋议所属，出怨乎外。必存大公，
罔循于私。“昔人四集，汝惟励之。献纳论思，以匡以益”，
以匹前休。钦哉无斁。